paragraph_text: Na Sardiniji postoji veliki repertoar canto a tenore pjesama i vrsta. Tako se prema načinu izvođenja tenore pjesama mogu prepoznati izvođači iz raznih sela. Najčeše melodije su serenade boche ’e notte („glas noći“) te plesne pjesme kao što su mutos, gosos i ballos. Stihovi su ili drevni ili suvremene poeme o svakodnevnim temama kao što je emigracija, nezaposlenost i politika u satiričnom, zabavnom ili čak protestnom tonu. U ovom smislu, pjesme se mogu smatrati i tradicionalnim i suvremenim načinom izražavanja kulture. Canto a tenore je posebno osjetljiv na socijalno-društvene promjene kao što je slabljenje pastirske kulture i pojačanog turizma na Sardiniji. Izvedbe na pozornicama za turiste narušavaju raznolikost repertoara i intimni okvir izvornih izvedbi. Neke od slavnih skupina koje izvode canto a tenore su: Tenores di Bitti, Tenores de Orosei, Tenores di Oniferi i Tenores di Neoneli.